Борис Младенов-Young
Работех нещо бързо и припряно…

chitanka.info

Работех нещо бързо и припряно

и как така се случи, не разбрах,

че изведнъж ме заболя коляно

и ме обзеха паника и страх.

Не ми ли е все още много рано,

нима в такава степен остарях,

че като старче, от артрит сковано,

ще будя съжаление и смях?!

А хора знам по-възрастни от мене,

танцуват, скачат, клякат на колене,

две мили[1] ходят всеки ден пеша…

О, ако болен от артрит престана,

да се разхождам пеш до океана,

то по-добре ще е да си умра!

Сидни, Австралия — 2016 г.

[1] Две мили са около десет хиляди и нещо стъпки — това се препоръчва на стари хора да ходят на ден, 3–4 пъти седмично. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.